विश्वविद्यालय के ब्रांड एंबेसडर हैं विद्यार्थी : प्रो. कुहाड़
समावेशी शिक्षा बिना बेहतर भविष्य की नींव नहीं रखी जा सकती
किसीभी विश्वविद्यालय की पहचान सबसे पहले उसके विद्यार्थियों से होती है। विद्यार्थी ही सही मायने में विश्वविद्यालय के ब्रांड एंबेसडर होते हैं। उक्त विचार हरियाणा केंद्रीय विश्वविद्यालय के कुलपति प्रो. आरसी कुहाड़ ने शुक्रवार को विश्वविद्यालय में आयोजित दूसरी एलुमनी मीट को संबोधित करते हुए व्यक्त किए। कुलपति ने इस मौके पर उपस्थिति रहे एलुमनी से विश्वविद्यालय की बेहतरी में योगदान देने की अपील की।
प्रो. आरसी कुहाड़ ने कहा कि जिस तरह थोड़े ही समय में विद्यार्थी यहां से अपनी पढ़ाई पूरी करने के बाद अपने विभिन्न क्षेत्रों में सक्रिय नजर रहे हैं उसे देखते हुए वो दिन दूर नहीं जब हमारे छात्र देश ही नहीं विदेश में भी हमारी पहचान कायम करेंगे। इस अवसर पर कुलपति ने एलुमनी क्लब को सुझाव दिया कि वो वेबसाइट पर लिंक के माध्यम से या फिर सोशल मीडिया से जुड़े अन्य माध्यमों से लगातार पूर्व छात्रों को विश्वविद्यालय के साथ जोड़े रखें ताकि उनके अमूल्य सुझाव उनका हर कदम पर सहयोग सुनिश्चित हो सके। कुलपति ने कहा कि यह अच्छी बात है कि विश्वविद्यालय के पूर्व छात्र इससे दिल की गहराई से जुड़ाव महसूस करते हैं और इसकी बेहतरी के लिए काम करने को इच्छुक हैं।
एलुमनी क्लब के संयोजक डॉ. कश्यप कुमार दुबे ने बताया कि विश्वविद्यालय के दूसरे एलुमनी मीट में करीब 60 विद्यार्थियों ने हिस्सा लिया। यह विद्यार्थी सिर्फ हरियाणा बल्कि देश के अन्य राज्यों से भी इस कार्यक्रम में शिरकत करने पहुंचे थे। एलुमनी क्लब की ओर से विश्वविद्यालय के प्रो. मूलचंद सभागार में आयोजित कार्यक्रम में विद्यार्थियों ने हरियाणी, पंजाबी नृत्य गीत-संगीत कविताएं भी पेश की। इस अवसर पर पूर्व छात्र अंकित, आकाश भारती, रतनलाल, अजय ठाकुर, अरुण ने अपने विचार व्यक्त करते हुए बताया कि इस विश्वविद्यालय से उन्हें क्या मिला और वो आज यहां लौटे तो किस तरह से उनके पुराने दिनों की यादें ताजा हो गई।
महेंद्रगढ़ |हरियाणा केंद्रीय विश्वविद्यालय में नवनिर्मित मूट कोर्ट में मूट कोर्ट कार्यशाला का आयोजन किया गया। इस कार्यशाला में विशेषज्ञ के तौर पर जिला सत्र न्यायालय नारनौल के वरिष्ठ अधिवक्ता राकेश कुमार महता ने शिरकत की। इस मौके पर विश्वविद्यालय के विधि विभाग द्वारा मूट कोर्ट प्रतियोगिता का भी आयोजन किया गया। इस प्रतियोगिता में जज की भूमिका राकेश कुमार महता ने निभाई। विधि विभाग के प्रभारी डॉ. प्रदीप सिंह ने बताया कि मूट कोर्ट की स्थापना कुलपति प्रो. आरसी कुहाड़ के प्रयासों से हुई और इसकी मदद से विधि विभाग के विद्यार्थियों को न्यायालय की प्रक्रिया को व्यवहारिक रूप से जानने-समझने का अवसर मिल रहा है। इस दौरान कुलसचिव रामदत्त भी उपस्थित रहे और उन्होंने विधि विभाग की ओर से आयोजित इस कार्यक्रम की सराहना करते हुए कहा कि ऐसे आयोजन विद्यार्थियों के लिए लगातार होते रहने चाहिए।
महेंद्रगढ़. कार्यक्रममें संबोधित करते केंविवि के कुलपति प्रो. आरसी कुहाड़।
hin_Deva hin_Deva hin_Deva hin_Deva hin_Deva hin_Deva hin_Deva